Document ID: /roh_data/filtered/fineweb-2-filterrobots_roh.jsonl.gz/56435

Sco emprim giugader ha Novak Djokovic cuntanschì ils mezfinals als finals da tennis ATP a Londra. Il Serb da 29 onns ha era gudagnà sia segunda partida da gruppa e battì il Canadais Milos Raonic cun 7:6 e 7:6.
La victoria en 2 uras e 14 minutas ha plinavant purtà a Djokovic la schanza da stgatschar Andy Murray da la testa. Murray frunta la mesemna en ses segund gieu sin il Giapunais Kei Nishikori.
Milos Raonic frunta la gievgia sin l'Austriac Dominic Thiem. Il victur da quest duel suonda lura Djokovic en ils mezfinals.
RR novitads 06:00